CELEX: 62011CN0137
Language: hu
Date: 2011-03-21 00:00:00
Title: C-137/11. sz. ügy: Cour de travail de Bruxelles (Belgium) által 2011. március 21-én benyújtott előzetes döntéshozatal iránti kérelem — Partena ASBL kontra Les Tartes de Chaumont-Gistoux SA

18.6.2011   
            
            
               HU
            
            
               Az Európai Unió Hivatalos Lapja
            
            
               C 179/9
            
         Cour de travail de Bruxelles (Belgium) által 2011. március 21-én benyújtott előzetes döntéshozatal iránti kérelem — Partena ASBL kontra Les Tartes de Chaumont-Gistoux SA
   (C-137/11. sz. ügy)
   2011/C 179/15
   Az eljárás nyelve: francia
   
      A kérdést előterjesztő bíróság
   
   Cour de travail de Bruxelles (Belgium)
   
      Az alapeljárás felei
   
   
      Felperes: Partena ASBL
   
      Alperes: Les Tartes de Chaumont-Gistoux SA
   
      Az előzetes döntéshozatalra előterjesztett kérdések
   
   
               1.
            
            
               Az 1408/71 rendelet (1) 13. és azt követő cikkeinek, és különösen a 14c. cikkének alkalmazása során jogosult-e valamely tagállam — az általa az önálló vállalkozók számára létrehozott szociális biztonsági rendszer alá tartozás feltételeinek megállapításával kapcsolatban számára biztosított hatáskör keretei között — arra, hogy „az ezen államban adóköteles társaság külföldről történő irányítását” a területén végzett tevékenységhez hasonlóan kezelje?
            
         
               2.
            
            
               Összeegyeztethető-e a az 1967. július 27-i 38. sz. királyi rendelet 3. cikke 1. §-ának (4) bekezdése az európai unió jogával, különösen az Európai Unió működéséről szóló szerződés 21. cikkében biztosított szabad mozgás és tartózkodás jogával, ha ez alapján a külföldön élő, és Belgiumban adóköteles társaságot külföldről irányító személy nem döntheti meg az önálló vállalkozók társadalombiztosítási jogállására vonatkozó vélelmet, míg a Belgiumban élő, és ilyen társaságot külföldről nem irányító személynek lehetősége van e vélelem megdöntésére, és bizonyíthatja, hogy nem gyakorol a 38. sz. királyi rendelet 3. cikke 1. §-ának (1) bekezdése szerinti önálló vállalkozói tevékenységet?
            
         
      (1)  A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.)